《重五出都门后一日效乐府作》
宋代·任希夷

沧江丽晴晖，扬铃出王畿。
双阙望中远，片帆波上飞。
殷雷车马隔，遏云歌史希。
归东水浩浩，拱北心依依。
难云周行寘，犹恨天颜违。
年华易婉晚，何日当旋归。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。